CELEX: 62009CN0052
Language: fi
Date: 2009-02-06 00:00:00
Title: Asia C-52/09: Ennakkoratkaisupyyntö, jonka Stockholms tingsrätt (Ruotsi) on esittänyt 6.2.2009 – Konkurrensverket v. TeliaSonera Sverige AB

18.4.2009   
            
            
               FI
            
            
               Euroopan unionin virallinen lehti
            
            
               C 90/12
            
         Ennakkoratkaisupyyntö, jonka Stockholms tingsrätt (Ruotsi) on esittänyt 6.2.2009 – Konkurrensverket v. TeliaSonera Sverige AB
   (Asia C-52/09)
   2009/C 90/19
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Stockholms tingsrätt
   
      Pääasian asianosaiset
   
   
      Kantaja: Konkurrensverket
   
      Väliintulija: Tele2 Sverige Aktiebolag
   
      Vastaaja: TeliaSonera Sverige AB
   
      Ennakkoratkaisukysymykset
   
   
               1)
            
            
               Millä edellytyksin EY 82 artiklan rikkomisen voidaan katsoa perustuvan eroon, joka on niiden hintojen, joita määräävässä markkina-asemassa oleva vertikaalisesti integroitunut yritys soveltaa myydessään ADSL -jälleenmyyjätuotteita kilpailijoilleen tukkumarkkinoilla, ja niiden hintojen välillä, joita sama yritys soveltaa loppukäyttäjien markkinoilla?
            
         
               2)
            
            
               Ovatko vain ne hinnat, joita määräävässä markkina-asemassa oleva yritys soveltaa loppukäyttäjiin nähden, merkityksellisiä ensimmäistä kysymystä ratkaistaessa, vai onko tässä otettava huomioon myös hinnat, joita kilpailevat yritykset soveltavat loppukäyttäjien markkinoilla?
            
         
               3)
            
            
               Vaikuttaako ensimmäiseen kysymykseen annettavaan vastaukseen se, ettei määräväässä markkina-asemassa olevalla yrityksellä ole lakisääteistä velvollisuutta toimituksiin tukkumarkkinoilla, vaan se on omasta aloitteestaan päättänyt toimia tällä tavoin?
            
         
               4)
            
            
               Onko edellytyksenä sille, että ensimmäisessä kysymyksessä kuvatun kaltaista menettelyä voidaan pitää väärinkäyttönä, se, että menettelyllä on kilpailua rajoittava vaikutus, ja jos näin on, millä tavoin tämä vaikutus on tarkemmin määriteltävä?
            
         
               5)
            
            
               Vaikuttaako ensimmäiseen kysymykseen annettavaan vastaukseen se, kuinka vahva yrityksen määräävä markkina-asema on?
            
         
               6)
            
            
               Onko edellytyksenä sille, että ensimmäisessä kysymyksessä kuvatun kaltaista menettelyä voidaan pitää väärinkäyttönä, se, että yritys, joka menettelee tällä tavoin, on määräävässä markkina-asemassa sekä tukkumarkkinoilla että loppukäyttäjien markkinoilla?
            
         
               7)
            
            
               Onko tavaran tai palvelun, jota määräävässä markkina-asemassa oleva yritys myy tukkumarkkinoilla, oltava kilpailijoille välttämätön, jotta ensimmäisessä kysymyksessä kuvatun kaltaista menettelyä voidaan pitää väärinkäyttönä?
            
         
               8)
            
            
               Vaikuttaako ensimmäiseen kysymykseen annettavaan vastaukseen se, jos kyseessä on toimitus uudelle asiakkaalle?
            
         
               9)
            
            
               Onko edellytyksenä sille, että ensimmäisessä kysymyksessä kuvatun kaltaista menettelyä voidaan pitää väärinkäyttönä, että määräävässä markkina-asemassa olevan yrityksen voidaan odottaa saavan tuloja, joilla se kattaa kärsimänsä tappiot?
            
         
               10)
            
            
               Vaikuttaako ensimmäiseen kysymykseen annettavaan vastaukseen se, jos kysymyksessä on tekninen muutos markkinoilla, joilla investointien tarve on suuri, esimerkiksi siltä kannalta, että markkinoille tulosta aiheutuvat kustannukset ovat kohtuullisia ja että markkinoille tulovaiheessa tuotteita on ehkä myytävä tappiollisesti?